Klein Gemeentes » danie
Written by danie on October 9th, 2011 . Posted in Algemeen
Die NG Kerk in Wes-en-Suid-Kaapland het 'n plattelandse ondersteuningsinisiatief geloods. Prof Jurgens Hendriks het in 'n eerste rondte 8 klein plattelandse gemeentes besoek en oor hulle bedieing gesels.
Uit hierdie gesprekke het verdere gesprekke gevloei, en 'n daglange konferensie word nou beplan om klein plattelandse gemeentes te bemagtig.
Lees prof Hendriks se insiggewende verslag oor sy eerste besoek.
Heelwat gesprek is in die Oostelike Sinode oor die toekoms van klein gemeentes gevoer. Dié Sinode het 'n werksdokument saamgestel vir werkswinkels in klein gemeentes oor die toekoms van die bediening.
Die werksdokument gee 'n greep op die unieke omstandighede, karakter en uitdagings vir klein gemeentes. Dit help kleingemeentes om waarderend na hulself te kyk en te ontdek welke gawes die Here hulle gegee het waarmee hulle die toekoms tegemoet kan gaan.
Klik hier vir die werksdokument.
Die sinode het ook in 2005 en in 2007 verslae gepubliseer oor volhoubare in klein gemeentes.
Die Sinode van KwaZulu-Natal het intensief navorsing gedoen oor die verarming en veroudering van gemeentes. Hulle was veral in die teologiese redes hiervoor geïnteresseerd.
Die verslag sê:
Waar bevind ons onsself? Het die NG Kerk impak op die omgewing? Het ons 'n genesende invloed op ons buurt/distrik? Lê Jesus Christus se voetspore vandag stééds elke markplein, koffiewinkel, plakkerskamp en hospitaal vol, omdat óns,chrístene daar rondloop en nederig bedien?…. Indien Kerkwees na die wil van die Koning van die Kerk nie tot sy reg kom nie, waar lê die haakplek?
Lees gerus verder…
Hoe lyk die gemeentelike lewe in die NG Kerk?
Hoewel hierdie blog spesifiek oor klein gemeentes handel, is dit interessant om 'n oorsig te kry oor die groter prentjie van die gemeentelike lewe in die NG Kerk.
Kruisgewys, 'n tydskrif vir predikante, het in April 2008 die hele uitgawe gewy aan die bevindinge van die laaste gepubliseerde Kerkspieëlverslag. Die opname in in 2006 gedoen. Lees gerus hierdie uitgawe van Kruisgewys.